Budva

Budva on kaupunki Montenegron eteläosissa Adrianmeren rannikolla. Budva jaetaan Budvaan ja Bečićiin.

Yleistä
Budvaa kutsutaan myös Montenegron Rivieraksi ja se on Montenegron tärkein matkailukeskus.

Matkalle kannattaa ottaa mukaan Saksan kielen sanakirja, sillä harva paikallinen osaa englantia. Muutama sana saksaa taipuu lähes jokaiselta.

Montenegrossa ei myöskään olla omaksuttu länsimaista asiakaspalvelukulttuuria. Usein tämä ei haittaa, sillä paikalliset ovat mukavaa väkeä. Jos ongelmia ja värinkäsityksiä kuitenkin syntyy, niin montenegrolaiset eivät tunne asiakas on aina oikeassa -käsitettä. Myös kielimuuri voi estää tilannetta pehmittävien pahoittelujen esittämisen.

Hotelleissa ei pidetä kirjanpitoa useinkaan tietokonejärjestelmällä yllä vaan käytössä on käsinkirjoitettu kalenterisysteemi. Tämän vuoksi kannattaa tulostaa netissä tehty hotellivaraus matkalle mukaan. Inhimillisiä erehdyksiä sattuu hotellin työntekijöille vilkkaimman sesongin aikana usein. Erehdykset voivat koskea esimerkiksi huonetta, kerrosta, huoneen kokoa sekä lähtöpäiviä.

Myöskään internetyhteydet eivät aina toimi vaikka sellainen teoriassa hotellissa olisikin. Varustelun taso voi siis olla suomalaisesta vinkkelistä katsottuna huonompi kuin mitä esitteistä voi ymmärtää. Koska maa on köyhä, puutteista ei olla valmiita tarjoamaan rahallisia hyvityksiä.

Budva on siisti paikka. Kohteessa on myös kauniita hyvinhoidettuja puistoja, joissa voi viettää aikaa.

Toisaalta maan matkailukulttuuri on uutta ja samalla usein myös hotellihuoneet ovat uusia ja siistejä.

Ilmasto
Budvassa vallitsee välimeren ilmasto leutoine talvineen ja lämpimine kesineen. Lämpötila on kesällä tavallisesti 20-25 astetta ja merivesi kohoaa 24 asteeseen.

Tule
Suomesta ainakin Aurinkomatkat järjestää matkoja Budvaan. Lähin lentokenttä (Tivatin lentokenttä) on noin 20 kilometrin päässä Budvasta. Lentoja sinne on ainakin Belgradista ja Zürichistä. Suurempi lentokenttä löytyy 65 kilometrin päästä Podgorican lentokentältä. Budvaan pääsee autolla sisämaasta kaksikaistaista tietä pitkin. Matkaa Budvaan pääkaupungista Podgoricasta on noin 60 kilometriä. Muualta Montenegron rannalta pääsee Budvaan Kroatian puolelta alkavaa Adrian valtatietä.

Bussilla
Suomesta pääsee Kroatian Dubrovnikiin helposti ja edullisesti lentämällä. Dubrovnikista kulkee usein busseja suoraan Budvaan. Bussimatkan hinta on 10-15 euroa ja matka kestää reilun tunnin (tosin rajalla menee n. puoli tuntia).

Minijunalla
Budvan ja Bečićin välillä liikkuu kesällä minijuna puolen tunnin välein.

Tee
Kesällä Budvassa on elokuva- ja musiikkitapahtumia.

Osta
Palvelukulttuuri ei ole Budvassa vielä kovin kehittynyttä. Paikallisen kielen lisäksi toimeen tulee vaihdellen englannilla tai saksalla. Joissain tapauksissa turisti voi joutua selviytymään elekielellä.

Syö
Budvassa on paljon ravintoloita, joiden hintataso on suomalaisesta näkökulmasta edullinen.

Keskihintaiset

 * 
 *  Hotel Astoria

Jatka matkaa

 * Skadarjärvi on suojeltu luonnonkohde noin 20 kilometrin päässä Budvasta